Des dâ€™avui es poden solÂ·licitar aquestes subvencions en lÃnia o presencialment\nAvui comenÃ§a el termini per solÂ·licitar els ajuts de menjador per a lâ€™alumnat matriculat en un centre educatiu del VallÃ¨s Occidental. Com a novetat enguany, lâ€™ajuda incorpora els infants de segon i tercer de primer cicle dâ€™infantil en centres sostinguts amb fons pÃºblic de Catalunya, on sâ€™hagin implantat. Altrament, subvenciÃ³ tambÃ© sâ€™orienta als ensenyaments de segon cicle dâ€™educaciÃ³ infantil, educaciÃ³ primÃ ria i educaciÃ³ secundÃ ria obligatÃ²ria i que els pertoqui la gratuÃ¯tat del servei.\nCal remarcar que en aquests ajuts no es troben incloses les persones matriculades en centres privats.\nL'objectiu de la convocatÃ²ria Ã©s afavorir que les i els alumnes de famÃlies que tenen dificultats econÃ²miques i socials puguin accedir a l'Ãºs del menjador escolar, garantint l'alimentaciÃ³ als infants que es troben en situaciÃ³ mÃ©s vulnerable. La convocatÃ²ria inclou els/les alumnes matriculades en centres concertats.\nPer tal de valorar les solÂ·licituds, es tindran en compte les condicions socioeconÃ²miques, geogrÃ fiques i familiars de l'alumne/a, mitjanÃ§ant un barem establert anualment pel Consell Comarcal del VallÃ¨s Occidental. A mÃ©s, nomÃ©s caldrÃ presentar una solÂ·licitud per unitat familiar, on sâ€™inclouran tots els i les alumnes solÂ·licitants de lâ€™ajut de menjador.\nPodeu consultar els requisits previs en aquest enllaÃ§, aixÃ com la documentaciÃ³ que cal aportar i la solÂ·licitud en lÃnia.\nEl trÃ mit tambÃ© es pot fer presencialment, a lâ€™Oficina dâ€™AtenciÃ³ Ciutadana mitjanÃ§ant cita prÃ¨via, o enviant un correu electrÃ²nic a: oac@santquirzevalles.cat o trucant al 937216800.


L'Ajuntament de Tarragona intensifica les accions per fer fora els ocupes del carrer Apodaca\nL'Ajuntament intensifica les accions per fer fora els ocupes del carrer Apodaca\nMoment de la identificació dels ocupes per part de la policia.\nLa Guàrdia Urbana es va presentar al local i va identificar les tres persones que hi havia aleshores\nActualitzada 20/04/2021 a les 07:14\nL'Ajuntament de Tarragona ha intensificat les accions per desallotjar la desena de persones que ocupen un local buit al número 38 del carrer Apodaca, a la Part Baixa de la ciutat. Ahir, fins a tres patrulles de la Guàrdia Urbana es van presentar pels volts de les 11 h. del matí a l'espai, que havia estat una entitat bancària, i van escorcollar i identificar les tres persones que hi havia en aquell moment. No va ser la primera intervenció de la policia municipal al local ocupat des de fa uns vuit mesos, ja que el passat cap de setmana ja s'hi van desplaçar per fer una altra ronda d'identificacions.\n«Després d'escorcollar els dos nois i la noia i identificar-los, els han entregat uns papers que han estripat», explicava la responsable d'un comerç a la vora del local. «Després d'això han marxat i de moment ja no han tornat, aviam si ja no ho fan», demanava. La comerciant detallava que «aquesta vegada no hem vist res fora del normal, no hem trucat a la Guàrdia Urbana», com sí que han hagut de fer en altres ocasions, com en l'incendi menor del passat març. Ahir, la policia hi va anar pel seu compte.\nComenta el contingut : L'Ajuntament de Tarragona intensifica les accions per fer fora els ocupes del carrer Apodaca


Mercedes Garrido: «Un Partit Socialista fort i unit és imparable per aconseguir millorar la vida de la ciutadania»\njul. 06 Mercedes Garrido: «Un Partit Socialista fort i unit és imparable per aconseguir millorar la vida de la ciutadania»\nLa secretària general electa dels Socialistes de Mallorca, Mercedes Garrido, ha mantengut una trobada amb la militància de Manacor, Son Servera, Sant Llorenç i Artà, per explicar el seu projecte de partit i escoltar les necessitats de les agrupacions locals.\nDurant la reunió, Garrido ha assegurat que «un Partit Socialista fort i unit és imparable per aconseguir una millor qualitat de vida per a la ciutadania, això és el que volem». En el mateix sentit, la socialista ha afegit que «els socialistes som qui transforma els nostres pobles, ciutats i illes».\nUn altre dels objectius de la nova direcció, segons ha explicat Garrido, és «aconseguir la implantació municipal als 53 municipis de Mallorca i presentar llistes electorals a tots ells». Per aconseguir-ho, la secretària general ha apostat per fer feina per «consolidar els nostres governs municipals, perquè estam canviant moltes coses allà on tenim l'oportunitat de governar».\nAixí i tot, Garrido també ha destacat la tasca que estan fent els regidors i regidores socialistes des de l'oposició, «presentant propostes en positiu i de millores per als nostres pobles».\nFinalment, la dirigent socialista ha defensat que «els socialistes tenim un projecte molt consolidat i ara, des de la il·lusió i la responsabilitat, toca donar un nou impuls a l'organització».\nA la trobada han assistit la portaveu del Grup Municipal Socialista a Manacor, Núria Hinojosa, la secretària general, Amanda Fernández, el batle socialista d'Artà, Manolo Galan i la fins fa poc batlessa de Son Servera, Natalia Troya, entre molts altres.\nLa següent trobada comarcal de Garrido amb la militància es celebra avui a Alcúdia, també amb companys i companyes de Pollença i Ca'n Picafort.


Història – Biblioteca del Seminari Pontifici de Tarragona\nBiblioteca del Seminari Pontifici de Tarragona\nUna bibioteca oberta a tots els tarragonins\nLa Universitat de Tarragona, fundada i dotada pel cardenal Gaspar Cervantes de Gaete el 1572, obtenia del papa Gregori XIII el privilegi de conferir graus el 1574, redotada aquest mateix any i encara el següent per un llegat testamentari del seu fundador, l’arquebisbe Antoni Agustí, que l’havia succeït, inaugurava els cursos acadèmics l’any 1577. L’any de la fundació de la Universitat, el cardenal Cervantes també fundava el Seminari Tridentí, aplicant-li les rendes de l’extingit capítol dels canonges de Sant Agustí d’Escornalbou, i el seu vicari general, Pau Ballesteros, instal·lava la nova fundació en una casa del Capítol de la Catedral, propera a l’església de Santa Tecla la Vella, en la qual abans hi havia hagut l’Escola Capitular. Cinc anys després el Seminari tenia ja edifici propi al costat de la Universitat, entre l’actual església de Sant Francesc i l’Hospital; edifici que fou ampliat entre 1593 i 1595 segons traça de Pere Blai.\nAquest any 1595 s’executa el testament del canonge Feliu Serra, que llega la seva biblioteca al Seminari Tridentí de Tarragona. És un lot considerable de cent noranta-set llibres, que alternen la cultura religiosa amb les humanitats clàssiques, la majoria de la segona meitat del segle XVI, editats a París, Anvers, Colònia, Venècia, Roma, València, Salamanca, Barcelona i Lió. Dissolta, per l’expulsió decretada el 1767 per Carles III, la Casa de Provació dels jesuïtes o Noviciat General, constituït a Tarragona el 1575, en temps d’Antoni Agustí, la seva col·lecció bibliogràfica fou addicionada a la biblioteca del Seminari Tridentí. També s’hi afegiren, a la mort de l’arquebisbe Francesc Armanyà, esdevinguda el 1803, els llibres de la biblioteca episcopal. Aquest arquebisbe havia reunit a Tarragona una selecta biblioteca, en la qual Fèlix Amat confessava haver trobat la bibliografia necessària per escriure el seu Tratado de la Iglesia de Jesucristo o Historia Eclesiástica. Per la correspondència de l’arquebisbe amb el mateix Fèlix Amat, sabem de la seva sol·licitud en procurar-se llibres de primera mà, en edicions angleses, franceses i holandeses, que preferia a les venecianes per la seva correcció i exactitud. El Dr. Amadeu Soberanes ha identificat quatre-cents cinquanta-un volums amb l‘ex-libris de l’Armanyà i el seu escut, en el fons de l’actual biblioteca del Seminari de Tarragona; la majoria enquadernats en pergamí o vitel·la, i la resta en cobertes de pell, veritables rareses bibliogràfiques avui i obres principals en el seu temps pel valor del contingut i per la qualitat de la tipografia. Les biografies de l’arquebisbe Costa i Borràs (1857-1864) li atribueixen també un interès extraordinari en l’ampliació i actualització de la biblioteca del Seminari.\nEl patrimoni bibliogràfic anterior al segle XX comprèn tretze manuscrits, onze volums d’una Bíblia Glossada del final se segle XIII que s’ha cregut poder identificar amb la bíblia llegada per l’arquebisbe de Tarragona Joan d’Aragó al monestir d’Scala Dei, i dos volums més d’una Bíblia Sacra de principis del XIV, també procedent d’Scala Dei, ambdues de pergamí, amb caplletres miniades, obra de diversos miniaturistes anònims de tallers francesos per a la Bíblia Glossada, i d’un artesà català sensible a l’estil lineal francogòtic per a la Bíblia Sacra, rellevat en el segon volum per un altre influenciat per la miniatura italiana, bolonyesa més específicament. El nombre d’incunables és de deu; tres-cents noranta-nou el nombre de volums del segle XV; vuit-cents seixanta-set del segle XVII; dos mil cinc-cents vuitanta-dos els del segle XVIII. Els del segle XIX són sis mil sis-cents dinou. Aquest fons d’uns deu mil llibres llargs seria, més o menys, el patrimoni bibliogràfic de la biblioteca nova, situada en un àmbit de 135 m2, al primer pis del claustre, a mà dreta de l’edifici nou del Seminari, bastit pel bisbe Vilamitjana l’any 1875. Actualment la biblioteca consta d’uns seixanta mil volums; resultat de la progressiva incorporació de llegats com el del canonge Ramon Bergadà ( 1949), antic rector de la Catedral i curiós bibliòfil, i el del seu germà Mn. Francesc; una bona part també de la biblioteca del cardenal de Arriba y Castro, i la del canonge Viladrich, que inclou alguns volums de la biblioteca del cardenal Vidal i Barraquer. A aquest llegats s’hi han sumat l’any 2000 uns tres-cents volums procedents de la biblioteca de Mn. Ramon Muntanyola.\nAl final de la dècada de 1980, hi foren agregats encara uns catorze mil volums procedents de la Biblioteca Antoni Agustí, entitat fundada com a biblioteca circulant, l’octubre de 1927, pel canonge Toldrà, gràcies a l’alta protecció del cardenal Vidal i Barraquer, i a la bona acollida del Prefecte d’Estudis i del Director del Seminari i de la Universitat Pontifícia de Tarragona, i a la col·laboració de diversos preveres. La seva finalitat era el foment de les ciències sagrades, de la sana il·lustració i de les bones lectures a través del préstec de llibres i revistes a domicili i per correu. L’any 1931 oferia un catàleg de noranta-dues revistes i també un ampli repertori de peces musicals. Amb el nom de Consultori bibliogràfic per correspondència, va continuar la seva obra durant la guerra civil espanyola amb l’ajuda clandestina als preveres perseguits en la zona de Llevant. La Biblioteca Antoni Agustí va començar a publicar el 1928 l’ Índex Crítico-Litterarius, una revista bibliogràfica trimestral que donava, en forma de fitxes classificades alfabèticament, els títols de tots els articles interessants publicats en un ventall de quasi quatre-centes revistes nacionals i estrangeres de caràcter cientifico-religiós, i la notícia de tots els llibres ressenyats o recessionats en unes vuitanta revistes. L’índex estava dirigit pel Dr. Ramon Sabaté, canonge i professor de la Universitat Pontifícia de Tarragona, i tenia com a col·laboradors el prestigiós claretià P. Josep Puigdessens, professor també de la nostra Universtitat, al canonge ardiaca Dr. Ildefons Serrano, i la col·laboració anònima de diversos preveres. L’any 1929 la nòmina de col·laboradors s’havia ja ampliat amb diversos corresponsals a Barcelona, Tortosa, València, Madrid, Àvila, Valladolid, Torí (Itàlia) i Weissenhorn (Alemanya). La revista, amb el seu aire modest, una característica força comuna de les iniciatives eclesiàstiques tarragonines, venia a ser la primera que es publicava del seu gènere en l’àmbit de llengua espanyola, i era saludada com un preciós instrument d’investigació i de consulta per revistes com l‘Apollinaris de Roma, la Paraula Cristianade Barcelona, Divus Thomas de Piacenza (Itàlia) i la Revista Española de Estudios Bíblicos, entre altres. La biblioteca del Seminari Pontifici de Tarragona, donada la importància dels textos antics que conté, participa en el Catàleg Col·lectiu del Patrimoni Bibliogràfic existent a Catalunya i a l’Estat espanyol.\nMons. Josep Martí i Aixalà\nDilluns 10:00 – 13:30 16:30-20:00\nDimats 10:00 – 13:30 16:30-20:00\nDimecres 10:00 – 13:30 16:30-20:00\nDijous 10:00 – 13:30 16:30-20:00\nDivendres 10:00 – 13:30 Tancat\nCopyright © 2022 Biblioteca del Seminari Pontifici de Tarragona. All Rights Reserved.


La Riera de Gaià | Tots21 | Notícies de Tarragona, Reus, Tarragonés i Baix Camp\nEls Fogons del Drac aixeca el teló amb l’ambició de ser un referent al Baix Gaià\nRoberto Iserte i Xavi Rosselló, a l’entrada del restaurant-braseria de La Riera de Gaià. Foto: Tarragona21\nEn la cultura hel.lènica el drac representa el guardià dels tresors més ben amagats i al qui l’ésser humà s’hi ha d’enfrontar per poder accedir-hi. A La Riera de Gaià el drac no us barrarà el pas, ans al contrari, ja que cercarà la vostra aliança per fer-vos disfrutar d’un tresor gastronòmic. Situat en una masia rústica, concretament al número 64 del carrer Sant Joan, és on, des del passat 11 de setembre, ha obert portes el restaurant Els Fogons del Drac.\nAmb Roberto Iserte com a gerent -conegut per ser la cara visible del màrqueting del restaurant Sol Ric de Tarragona- i amb l’experiència del màsterxef Xavi Roselló –anteriorment al restaurant de l’hotel 4R Miramar de Calafell-, l’equip del restaurant ha posat en marxa un projecte que busca convertir-se en el referent de la zona del Baixa Gaià. Com el mateix Roberto indica, «alguns poden pensar que som uns eixelabrats amb la que està caient. Nosaltres preferim pensar que som emprenedors i, sobretot, optimistes de mena» (somriu). Per tant, ampolla mig plena sempre en un restaurant que com ells mateixos defineixen «amb una molt bona relació qualitat-preu i on el client podrà gaudir de forma segura ja que estem plenament adaptats als protocols de seguretat per la Covid-19».\nLa brasa és l’ADN gastronòmic dels Fogons del Drac. Dins del rentat de cara de l’establiment -amb capacitat per 200 persones- està la reubicació de la llar de foc al mig de l’àmplia terrassa que presideix l’entrada principal del restaurant. Així, el comensal pot veure en tot moment com es treballa el producte i com l’oloreta del foc et va fent obrir la gana. La graellada de carn és marca de la casa, cuina tradicional combinada amb uns tocs moderns i on «els cargols a la llauna, croquetes de carn d’olla, bacallà al perfum d’all, calamarsets amb mongetes o els ‘xuletons’ de bou, entre d’altres, faran llepar-se els dits als clients. Ara bé, la cuina de temporada és la que tindrem molt present i per exemple quan arribi l’època dels calçots, també farem calçotades», exposa el Xavi Roselló.\nUn plat de cargols del restaurant. Foto: Tarragona21\nUn bon àpat que podreu disfrutar tot brindat amb les aproximades 60 referències de vi que s’hi troben i que, de ben segur, faran dubtar en la tria a aquells entesos en la matèria. Tot això sense descuidar els postres, pels que sempre fem un raconet i on per exemple les ‘torrijas’ casolanes, el meló a osmosi o el pastís de formatge amb els seus fruits del bosc posaran la cirereta final.\nEl Fogons del Drac obre de dilluns a diumenge, exceptuant el dimarts, que tanca per descans setmanal. Els divendres i dissabtes nit també s’hi pot anar a sopar. Per cert, cada dia podeu encetar la jornada amb un dels seus esmorzars de forquilla, al preu de 8,50 euros. El menú migdia d’entre setmana té un preu de 13,90 amb beguda inclosa i de 11,90 sense, i en cap de setmana, de 29 euros. Pels golafres més exquisits, el menú graellada té un preu de 33 euros, i el menú ‘xuletón’, 49 euros. Si us ve de gust delectar-vos com a bons sibarites, el menú xuletón de vedella madurada us espera per 56 euros.\nLa pàgina web del restaurant és www.elsfogonsdeldrac.cat i el telèfon per fer la reserva és el 977 655 159.\nLa zona TRAC organitza un curs de monitor d’activitats de dinamització en l’àmbit poliesportiu\nEs durà a terme durant les festes de Nadal i les inscripcions estan obertes fins el 9 de desembre\nEls municipis de la zona TRAC (Torredembarra, Roda de Berà, La Riera de Gaià, Altafulla i Creixell) juntament amb l’àrea de Joventut del Consell Comarcal del Tarragonès, en el marc del projecte de dinamització juvenil compartit «Propera Parada…», han organitzat amb el Consell Esportiu del Tarragonès un curs intensiu de monitor/a d’activitats de dinamització en l’àmbit poliesportiu per aquestes properes festes de Nadal.\nAquest curs, consta de quatre blocs i un període de pràctiques, que un cop realitzats donen accés al Registre Oficial de Professionals de l’Esport de Catalunya (ROPEC), que és la titulació que es demana per treballar com a titulats als Casals i Campus Esportius de Catalunya i com a monitors/es d’activitats poliesportives extraescolars dirigides a menors de 18 anys.\nPer aconseguir el títol, és imprescindible haver superat o convalidat les següents accions formatives:\n– Bloc comú CIATE. 15h. Que es realitzarà a Creixell, els dies 21 i 22 de desembre (40€).\n– Bloc específic de CIATE en joc i esport. 35h. Que es realitzarà a Torredembarra els dies 27, 28 de desembre i 2 i 3 de gener (75€).\n(Els dos blocs a dalt anomenats es poden convalidar si es disposa del títol de monitor/a en el lleure).\n– Bloc específic de gestió de petites entitats esportives. 35h. Que es realitzarà a Altafulla els dies 19, 20, 23, 29 i 30 de desembre, i el 7 de gener (75€).\n– Curs de procediments de tècniques i recursos de primers auxilis. 15h. Que es farà a Roda de Berà els dies 4 i 5 de gener (40€) .\n(És necessari haver fet els blocs anteriors per poder fer aquest últim).\n– Període de 150h de pràctiques o certificat d’experiència equivalent.\nPer consultes sobre l’horari i formalització de la inscripció (fins al 9 de desembre) es pot fer a:\n– Torredembarra: pij@torredembarra.cat 616021115\n– Roda de Berà: pij@rodadebera.cat 977657972\n– La Riera d Gaià: mancomunatjove@gmail.com 977244500\n– Altafulla: pijaltafulla@gmail.com 608141495\n– Creixell: puntjovecreixell@gmail.com 977803400\nEls Punts d’Informació Juvenils de la Zona TRAC presenten l’agenda ‘terrorífica’\nCartell de l’agenda terrorífica\nEls Punts d’Informació Juvenils dels municipis de la Zona TRAC, conformada pels ajuntaments de Torredembarra, Roda de Berà, la Riera de Gaià, Altafulla i Creixell presenten l’agenda terrorífica del TRAC Jove, amb un seguit d’actes entre el 25 d’octubre i el 2 de novembre.\nEl Punt d’Informació Juvenil torrenc ha previst per al 31 d’octubre dues activitats:\nDe 20 a 22 h: Joc d’escapada de terror (escape room)\nDe 22 a 00 h: Cinema de terror.\nPer a més informació podeu adreçar-vos al Punt d’Informació Juvenil de referència. A Torredembarra us podeu adreçar a la nova sala del PIJ, al carrer de la Capella, 6 baixos, a l’adreça electrònica pij@torredembarra.cat o al telèfon 616 02 11 15.\nSortida a Port Aventura el pròxim 19 d’octubre per als joves de la Zona TRAC\nDissabte dia 19 d’octubre es durà a terme la sortida a Port Aventura dels municipis de la Zona TRAC, conformada pels ajuntaments de Torredembarra, Roda de Berà, la Riera de Gaià, Altafulla i Creixell. A la sortida hi poden participar els joves amb edats compreses entre els 12 anys (o que els compleixen durant aquest 2019) i els 25 anys.\nEl preu de les entrades és de 29 € fins a 17 anys i 39 € per als majors d’edat. L’autocar i el monitoratge seran finançats a través dels Plans Locals de Joventut dels respectius municipis, que compten amb el suport de la Direcció General de Joventut.\nL’activitat, que es durà a terme coincidint amb les dates en que el parc està tematitzat amb motiu de la festivitat de Halloween, està emmarcada en el Projecte de Dinamització que els municipis desenvolupen gràcies a un conveni de col·laboració que han signat entre ells i amb el Consell Comarcal del Tarragonès. L’objectiu és fomentar la participació i la interrelació del jovent, així com l’optimització dels recursos disponibles com a resultat del treball en xarxa.\nPer participar a la sortida, cal adreçar-se al Punt d’Informació Juvenil de referència, fins al dijous 10 d’octubre, i allà es posarà a disposició de les persones interessades la informació i la documentació necessària per formalitzar la inscripció.\nEs tracta d’una activitat anual que s’emmarca en el projecte compartit “Propera parada…” dels ajuntaments de Torredembarra, Roda de Berà, La Riera de Gaià, Altafulla i Creixell\nAquesta sortida és una aposta anual del projecte de dinamització compartit “Propera parada…” que afavoreix la interrelació dels més joves de la zona, ja que permet la participació dels nois i noies a partir dels 11 anys. A banda d’oferir alternatives d’oci saludable, permet anar motivant a les noves generacions a participar dels projectes del seus municipis i conèixer els seus Punts d’Informació Juvenil.\nLa sortida està emmarcada dintre dels respectius Plans Anuals de Joventut dels cinc municipis i el Consell Comarcal del Tarragonès, en el context d’un treball en xarxa interinstitucional que es du a terme des de l’any 2009. Aquesta experiència refrescant ha estat valorada molt positivament per totes les persones participants i s’espera que continuï sent així per a les properes convocatòries.\nPer a més informació, podeu adreçar-se al PIJ d’Altafulla, a l’Era de l’Esteve, carrer de les Bruixes, s/n, de dilluns a divendres, de 17 a 19h; i al correu electrònic pijaltafulla@gmail.com\nOrganitzada per les regidories de joventut dels ajuntaments de Torredembarra, Roda de Berà, La Riera de Gaià, Altafulla i Creixell\nUn any més el jovent de 12 a 25 anys dels municipis de la Zona TRAC, podran passar el dimecres dia 26 de juny al parc aquàtic Aquopolis. L’activitat està organitzada per les regidories de joventut dels ajuntaments de Torredembarra, Roda de Berà, La Riera de Gaià, Altafulla i Creixell. L’horari de la sortida és de 10 a 19h aproximadament i el cost de l’activitat per al jove és de 18,50€, l’autocar i el monitoratge seran finançats mitjançant els Plans Locals de Joventut dels municipis.\nL’objectiu de l’activitat és fomentar la participació i la interrelació entre els joves dels cinc municipis de la zona que comparteixen un projecte de dinamització juvenil, mitjançant conveni amb el Consell Comarcal del Tarragonès i el suport de la Direcció General de Joventut i la Diputació de Tarragona. Per participar-hi cal adreçar-se al Punt d’Informació Juvenil de referència on es disposa de la informació i la documentació necessària per formalitzar la inscripció. El termini d’inscripcions finalitza el dilluns 17 de juny.\nEsquiada jove del 23 al 25 de març dels municipis de La Riera, Torredembarra, Altafulla i Creixell\nEls joves dels municipis de La Riera, Torredembarra, Altafulla i Creixell han promogut una nova sortida cap a la neu que es durà a terme gràcies a les regidories de joventut dels seus ajuntaments i amb la col·laboració del Servei Comarcal de Joventut del Tarragonès i el suport de la Diputació de Tarragona i la Direcció General de Joventut.\nLa sortida es farà els propers dies 23, 24 i 25 de març a la Massana (Andorra) i té un cost de 138€ que inclouen allotjament a mitja pensió els dos dies, assegurances, monitoratge, forfait i trasllat. Més enllà que aquesta activitat és considerada pels ens locals una manera de donar resposta a les peticions dels i les joves, la proposta ha estat acceptada perquè es considera com una oportunitat per crear vincles entre joves i professionals i per passar-ho bé en un ambient saludable, ja que es promou el lleure i l’esport com a eina per prevenir conductes de risc.\nPer a més informació i inscripcions cal adreçar-se al Punt Jove Creixell, Espai Jove La Riera i els PIJ Altafulla i Torredembarra.\n4de8 dels Xiquets de Tarragona a Altafulla\nUna diada àgil i ràpida en què els matalassers han rodat estructures i tronc. En primera ronda han desmuntat un intent de 4d8, que després han descarregat, sense molts problemes.\nEn segona ronda han fet el 3d8, castell que ha pujat bé i s’ha executat sense dificultats. Per acabar han realitzat el 2d7, que s’ha hagut de treballar, però no en excés. Finalment han fet un vano de 5.\nSergi Feijoo, cap de colla dels Xiquets de Tarragona, s’ha mostrat content, i ha assegurat que ha sigut una diada per «assegurar estructures i provar castellers.»\nPel que fa als Castellers d’Altafulla han descarregat el 3d7, el 2d7 i el 3d6.\nAfeccions de trànsit per treballs de conservació a la N-340 a Torredembarra i la Riera de Gaià\nImatge d’arxiu de la N-340.\nSegons informa la Unitat de Carreteres del Ministeri de Foment a Tarragona, del 9 de maig a l’11 de maig es faran treballs de conservació a la N-340, als termes municipals de Torredembarra i la Riera de Gaià, per reparació de juntes a dues estructures de la carretera.\nEl dia 9 de maig, de les 8 a les 19:00 hores, s’afectarà el trànsit a la N-340, quilòmetre 1178,500, marge dret (trànsit sentit Barcelona), terme municipal de Torredembarra. Es desviarà la circulació a la rotonda de l’enllaç amb la carretera T-210 des d’on podran incorporar-se de nou a la N-340.\nEls dies 10 i 11 de maig, de les 8 a les 19:00 hores, s’afectarà el trànsit al quilòmetre 1173,700, als dos marges, ocupant un carril i utilitzant el que queda lliure per regular el trànsit de forma alternativa. En aquest cas, l’estructura és sobre el riu Gaià.\nEls treballs es senyalitzaran convenientment i es portaran a terme si ho permet la situació meteorològica.\nUn jove de 21 anys ferit greu en un accident a la Riera de Gaià\nUn jove de 21 anys ha resultat ferit greu aquest dimarts després que el cotxe en què viatjava hagi sortit de la via i hagi bolcat al quilòmetre 7 de la carretera T-203, en terme municipal de la Riera de Gaià.\nEls fets han tingut lloc poc abans de les cinc de la tarda d’aquest dimarts, i el sinistre ha obligat a tallar la via perquè els serveis d’emergència poguessin actuar. Dues dotacions dels Bombers i tres del Sistema d’Emergències Mèdiques (SEM) s’hi han desplaçat.\nA banda del ferit greu, que ha estat traslladat en helicòpter a la Vall d’Hebron, el SEM també ha atès una persona amb ferides de caràcter lleu.\nMor un home de la Riera de Gaià de 48 anys en un accident entre la seva moto i un turisme a l’N-340\nUna moto circulant pel punt quilomètric on es va produir l’accident, a l’N-340 a l’alçada de Sant Vicenç dels Horts. Foto: Google\nJ.A.L.D., de 48 anys i veí de la Riera de Gaià, va morir ahir al vespre com a conseqüència d’un xoc frontal entre la moto que conduïa i un turisme, al punt quilomètric 1.242 de l’N-340 a Sant Vicenç dels Horts. S’estan investigant les causes de la col·lisió, de resultes de la qual el conductor també va quedar ferit lleu, i va ser traslladat a l’hospital sanitari Sant Joan de Déu de Sant Boi de Llobregat.\nEls Mossos d’Esquadra van rebre l’avís a les 21.22 h., i arran de la incidència es van activar onze patrulles dels Mossos, tres dotacions dels Bombers de la Generalitat i tres ambulàncies del SEM. Quant a l’afectació viària, la via es va tallar durant dues hores en ambdós sentits de la marxa i va quedar restablerta la circulació als volts de les 23.30 h aproximadament.\nTroben 275 grams de marihuana en el cotxe d’un home que conduïa parlant pel mòbil i fumant\nLa Policia Local de Torredembarra ha localitzat aquest matí una bossa plena de cabdells de marihuana (uns 275 grams) en l’interior del cotxe d’un home un home de 38 anys, veí de la Riera de Gaià, que parlava per telèfon i fumava una cigarreta. En ser aturat per advertir-lo de la infracció comesa, la forta olor que emanava el vehicle ha fet sospitar els agents de la presència de possibles substàncies no autoritzades a l’interior del vehicle.\nLa bossa ha estat requisada formant part dels efectes que passaran a disposició judicial juntament amb la persona detinguda, acusada d’un delicte contra la salud pública, un cop finalitzades les diligències.\n700 persones en risc d’exclusió social han obtingut feina en 11 anys de conveni entre la Diputació i ‘la Caixa’\nJaume Masana, director de CaixaBank a Catalunya i Josep Poblet, president de la Diputació. Foto: Romà Rofes / Tarragona21.cat\nAbast territorial dels 130 projectes finançats en 11 anys. Foto: Romà Rofes / Tarragona21.cat\nLa Diputació de Tarragona i l’Obra Social «la Caixa» han fet avui balanç d’un programa que en 11 anys ja ha donat feina a 696 persones en risc d’exclusió (la majoria amb discapacitats físiques o mentals) arranjant entorns naturals de les comarques tarragonines. Sumant-hi els 450.000 euros d’enguany, l’Obra Social «la Caixa» ja ha invertit 8.850.000 euros per finançar 128 actuacions coordinades per la Diputació i monitoritzades per entitats que, entre altres coses, treballen per la inserció laboral de persones amb discapacitats, aturats de llarga durada, expresos, exdrogoaddictes i joves tutelats.\nEnguany, l’acord preveu actuacions en 17 espais naturals del Camp de Tarragona i de les Terres de l’Ebre, i que donaran feina a 58 persones. Al Tarragonès, la Fundació Onada ha supervisat els treballs per arranjar el tram del riu Gaià comprès entre El Catllar i la Riera de Gaià, de manera que ara s’ha reduit el risc d’inundacions i s’han creat les condicions per poder passejar-hi a peu o amb bicicleta sense riscos.\nAl Baix Camp s’hi han fet quatre actuacions: l’associació Aurora ha fet tasques de desbrossament a l’Albareda de la Resclosa fins el Pantanet de la Selva del Camp, a Riudoms el Taller Baix Camp ha arranjat el tram de la riera de Maspujols que passa pel municipi, a Mont-roig del camp la Fundació Formació i Treball ha obert un nou sender i una pista per a bicis a l’entorn de l’Ermita Mara de Déu de la Roca i a Riudecanyes la mateixa fundació ha recuperat les pedreres entre els camins dels Gorgs i els Molins perquè puguin ser visitades. Al Priorat, la cooperativa Entra! ha adequat l’entornn del riuet d’Scala Dei a la Morera de Montsant.\nDesprés de signar el conveni d’enguany el director territorial de CaixaBank a Catalunya, Jaume Masana, ha reconegut que «aquest és un d’aquells actes que ve de gust venir a fer, per la importància i la repercussió social del programa», alhora que ha agraït la tasca de la Diputació i de les entitats per fer-lo possible. Per la seva banda el president de la Diputació, Josep Poblet, ha incidit en què, més enllà de les xifres, «el que fa gratificant el projecte, i és més difícil d’explicar, és la reacció dels treballadors (i de les seves famílies) quan se senten realitzats per la feina que han fet».\nEl Consell Comarcal presta serveis de retirada de vehicles\nEl president del Consell Comarcal, amb l’alcalde de la Riera i el vehicle retirat\nEl president del Consell Comarcal del Tarragonès, Pere Virgili, ha fet el seguiment de la retirada d’un vehicle abandonat a la via pública, al municipi de la Riera de Gaià, on l’acompanyat l’alcalde, Jaume Casas.\nAquest és un dels serveis que el Consell Comarcal gestiona a diferents municipis del Tarragonès, i que inclou la custòdia i si s’escau el desballestament dels vehicles.\nLa complexa tramitació administrativa que comporta la retirada d’un vehicle abandonat, va des de l’adjudicació del servei de grua, a la descontaminació del vehicle i a la pertinent liquidació, passant per la notificació al propietari o l’aixecament dels embargs i precintes, s’ha vist alleugerada l’any 2015 amb una menor quantitat de vehicles degut fonamentalment a què la normativa vigent permet desfer-se al propietari del seu cotxe, sense cost, mitjançant un gestor autoritzat.\nPer altra banda els propietaris el poden vendre directament com a ferralla, amb la qual cosa poden pagar el servei de recollida i fins i tot obtenir un petit ingrés. És per això que els vehicles que es retiren són exclusivament aquells en que es desconeix qui és el propietari o són la conseqüència d’un embargament.\nAixí en els darrers 5 anys el nombre de vehicles tramitat ha baixat a poc més de 100, quan en temps anteriors aquest nombre el veia considerablement augmentat.


ESTOCOLM RESPONSABLE - eBook - Laie\nEstocolm, la primera ciutat a obtenir el Premi Capital Verda Europea, és una urbs oberta, cosmopolita i un ade les més elegants del nord d'Europa. Estocolm sembla surar entre els canals i el verd dels seus parcs i carrers, en un escenari ple d'encant que combina natura i un preciós casc antic. Fundada al segle XIII, Estocolm s'assenta sobre catorze illes rocoses de l'extrem oriental del llac Märlaren. La ciutat és coneguda como la Venècia del Nord ja que sembla surar entre els canals i le verd dels seus parcs. Si hi ha res que la caracteritza, a més de la seva gestió mediambiental, és el seu perfil cultural, ja que compta amb més de vuitanta museus, entre els quals destaca el Museu Vasa i un vaixell rescatat del fons del port, de visita obligada per als que gaudeixen dels temes relacionats amb el mar. Si fa bon temps, resulta molt agradable passejar per tota la zona marítima, recórrer els carrers i places de Gamla Stan, el seu casc antic, i delectar-se amb els majestuosos edificis dels seus barris cèntrics: Norrmalm, Kungsholmen, Östermalm i Södermalm, així com amb els escenaris naturals de Djugården i del preciós museu a l?aire lliure de Skansen. No obstant això, no és fácil de visitar; les distàncies, sense ser excessives, dificulten una mica l?elecció del recorregut adequat. Cal planificar correctament el dia i consultar bé els horaris. A mesura que s?aproxima l?hivern, moltes de les sortides amb vaixell cap al palau de Drottningholm i altres itineraris pateixen severes restriccions. L?arxipèlag adjacent ?Skärgarden? proporciona una excel·lent protecció contra el mar obert, encara que el vent del Bàltic rugeix amb força, sobretot a l?hivern. Però les més de 25.000 illes de l?arxipèlag són ideals per aproparse a una manera de viure en què la natura és la gran protagonista.


Softcatalà presenta la traducció al català del processador de textos lliure Abiword versió 2.06\n20 setembre 2020 12:36\nR.D. | 14 abril 2004\nSoftcatalà presenta la traducció al català del processador de textes lliure Abiword versió 2.06. L'Abiword és un programa lliure que està desenvolupat per una àmplia comunitat de desenvolupadors en la qual Softcatalà ha participat activament. L'AbiWord és un processador de textos amb un aspecte semblant al Microsoft Word, però lliure i molt més lleuger. L'AbiWord ofereix un munt de funcions per a processament de textos; inclou totes les opcions habituals de formatat de caràcters, alineament de paràgrafs, regles, tabulacions, etc. S'hi poden utilitzar tipus de lletra TrueType, desfés il·limitats i imatges del disc dur. A més del format propi de l'AbiWord, el programa pot obrir els formats del Microsoft Word, de text enriquit i de text senzill.


L’oposició acusa Colau d’encoratjar la ‘turismefòbia’ | Catalunya | EL PAÍS Catalunya\nL’oposició acusa Colau d’encoratjar la ‘turismefòbia’\nPDeCAT, Ciutadans, ERC i el PP censuren la política turística de l'Ajuntament de Barcelona\nBarcelona 8 JUN 2017 - 20:27\tCEST\nPintades contra el turisme, a Gràcia. Carles Ribas\nTota l'oposició de l'Ajuntament de Barcelona, excepte la CUP, ha acusat aquest dijous al govern de l'alcaldessa de Barcelona, Ada Colau, d'encoratjar la turismefòbia. Els grups municipals del PDeCAT, de Ciutadans i del PP han forçat una comissió extraordinària d'Economia, en la qual han aconseguit el suport d'ERC i del regidor no adscrit, Gerard Ardanuy, per "condemnar les agressions i actes vandàlics contra allotjaments turístics", han demanat aturar "el discurs del govern municipal que criminalitza el sector turístic" i "millorar la gobernança del sector".\nEncara que la paraula "turismefòbia" no apareix en el text de la proposició aprovada, els representants del PDeCAT, de Ciutadans i del PP han acusat directament els regidors del Govern Agustí Colom i Montserrat Ballarín d'encoratjar-la. "No sé fins a quin punt la turismefòbia ha estat encoratjada per qui ara està al govern", ha preguntat Sònia Recasens, del PDeCAT. Koldo Blanco, de Ciutadans, ha demanat al Govern "que deixi d'alimentar la turismefòbia i s'assumeixi la responsabilitat de la gestió del turisme". I el popular Javier Mulleras ha afirmat que els actes vandàlics contra els hotels "no són fets aïllats, són fruit d'una campanya orquestrada i ben planejada". "Qui sembra turismefòbia recull vidres trencats", ha afirmat.\nTrini Capdevila, d'ERC, ha assegurat que no comparteix amb la resta de grups la consideració sobre la gravetat del fenomen però ha recolzat la proposició. I la regidora de la CUP María José Lecha s'ha desmarcat de la resta amb un discurs que acusa el turisme d'expulsar als veïns i de fer precari el mercat de treball.\nDes del Govern, Ballarín i Colom han recordat que ja van condemnar els fets denunciats però han negat que no s'estigui gestionant el turisme. A més, han assegurat que el seu executiu ha estat el primer a fer-ho. "Utilitzen el turisme per desgastar al govern i és una mala manera de donar suport", ha retret Ballarín.\nTurismefòbia: la cara menys amable d’una indústria milionària


15e-aniversari-de-ledicio-de-FQL-a-la-Facultat-de-Quimica - Facultat de Química - Universitat de Barcelona\n15è aniversari de l'edició de FQL a la Facultat de Química\nNotícies | 25-11-2015\nAquest curs farà 15 anys que es va posar en marxa l'activitat Fem Química al Laboratori, que organitza la Facultat de Química de la Universitat de Barcelona amb la col·laboració del Servei d'Atenció a l'Estudiant. Aquesta iniciativa té com a objectius contribuir a la formació dels estudiants de batxillerat i promoure el seu interès pel món de la Química. L'activitat es va posar en marxa el curs 2000-01 i en aquests 15 anys han passat un total de 18.000 estudiants de batxillerat per la facultat, en la que han realitzat diferents experiències de laboratori altament participatives. Aquesta iniciativa ha estat molt ben valorada pels professors de secundària i cada any participen en les pràctiques més de 1200 estudiants de batxillerat de centres de tot Catalunya.\nEl dia 25 de novembre tindrà lloc a la Facultat de Química de la Universitat de Barcelona la primera sessió de les 4es Jornades de l'Ensenyament de la Química a Catalunya que, sota la direcció del Professor Josep M. Fernández-Novell, organitzen el Col·legi Oficial de Químics de Catalunya i el grup d'innovació docent QISU (Química a la Interfície entre la Secundària i la Universitat), coordinat pel Dr. Francesc Centellas. Assistiran a l'acte el Dr. Gaspar Roselló, vicerector de Política Acadèmica, el degà de la Facultat de Química, Dr. Pere Lluís Cabot, el degà de l'Il·lustre Col·legi Oficial de Químics de Catalunya, el Dr. José Costa, el sots-director general d'Ordenació Curricular del Departament d'Ensenyament, Sr. Jordi Sabaté i el Dr. Joan Guàrdia, que amb el seu suport quan era vicerector d'estudiants, va fer possible la posada en marxa de l'activitat.\nEn aquest acte se celebraran els quinze anys de Fem Química amb una presentació del que ha estat l'activitat en aquests quinze anys pel seu coordinador, el Dr. Jaume Granell, i es lliurarà un petit record a totes les persones, professors i personal d'administració i serveis, que amb la seva feina han fet possible l'èxit de Fem Química


Archives for Acció Sindical\n@csc 16/12/2020 Obtenim tota la representació sindical del Consell Comarcal del Pallars Sobirà i guanyem les eleccions a la Mancomunitat La Plana2020-12-16T13:47:00+01:00 Acció Sindical\nLa Intersindical-CSC continuem creixent als serveis públics, especialment en les Administracions Locals, on ja estem a prop de ser sindicat representatiu del sector (10% del total de delegats/des). Durant el darrer mes, s'han escollit aquests/es representants nostres en les eleccions sindicals: Consell Comarcal del Pallars Sobirà: obtenim els/les 6 representants de la institució, tant del personal laboral com del funcionari. Mancomunitat La Plana (Osona/Vallès Oriental): guanyem les eleccions i obtenim la majoria al comitè amb 5 representants de la institució que agrupa onze municipis osonencs i un vallesà. UGT: 3, CCOO: 1. Parc i Jardins (Barcelonès): entrem al comitè, amb 4 representants, el primer cop que ens presentem a l'empresa municipal de jardineria de la capital. CCOO: 7, CGT: 6, USOC: 2, UGT: 2. Ajuntament de Balaguer (Noguera): amb 43 vots, obtenim 3 delegats/des al comitè, on ens presentàvem per primer cop. UGT: 4 (47 vots), CCOO: 2 (31 vots). Centre de Rehabilitació del Consorci Sanitari Alt Penedès-Garraf: guanyem les eleccions al centre de Vilanova i la Geltrú, amb 2 persones delegades. UGT: 1. Centre d'Emergències del Camp de Tarragona (Baix Camp): guanyem les eleccions al comitè del centre 112 situat a Reus, obtenint 1 representant (20 vots). CCCO: 1…\n@csc 10/12/2020 La Intersindical-CSC anima a la mobilització en l’àmbit educatiu i reivindica els treballadors com a «imprescindibles»2020-12-10T12:13:42+01:00 Acció Sindical\nEn una roda de premsa celebrada avui davant del Departament d’Educació, representants del sindicat han fet una dura crítica a la situació del sistema educatiu, han defensat el mèrit dels treballadors en l’obertura d’escoles en detriment de l’administració i han postulat el sindicat com a agent mobilitzador fent una crida a sortir al carrer en properes accions. La Intersindical-CSC ha fet avui una valoració global del sistema educatiu català en el marc de la pandèmia, que ha suposat, segons la portaveu d’educació Judith Ribera, «un impacte molt fort sobre els treballadors, els alumnes i les seves famílies». Després de fer esment en l’aprofundiment de les desigualtats que ha suposat la pandèmia i de denunciar les condicions laborals dels col·lectius vinculats a l’educació, han posat en relleu que ara com ara encara no hi ha les condicions necessàries per atendre l’alumnat en les condicions necessàries. L’exemple més clar, segons el sindicat, és l’ensenyament telemàtic, del qual denuncien que «els famosos milers d’ordinadors que havien d’arribar a setembre comencen a arribar ara i amb comptagotes». Consideren que el sistema educatiu públic català està debilitat i denuncien que els governs i administracions han improvisat unes mesures «insuficients» i fins i tot «negligents». Tot…\n@csc 11/11/2020 La Intersindical-CSC guanyem les eleccions a la Diputació de Tarragona i als ajuntaments de Cerdanyola i l’Alt Àneu2020-11-12T15:19:13+01:00 Acció Sindical\nLa Intersindical-CSC vam guanyar les eleccions sindical a la Diputació de Tarragona, celebrades els dies 9 i 10 de novembre, obtenint un total de 13 representants del personal funcionari i laboral dels treballadors/es de la institució a tota la demarcació. A aquest/es, cal afegir-hi també la delegada del Patronat de Turisme, escollida el passat mes de març. Era el primer cop que ens hi presentàvem i vam ser la força més votada i amb més representants. Els resultats varen ser els següents: a la junta de personal, Intersindical-CSC: 8, UGT: 5 i CCOO: 4. Al comitè d'empresa: Intersindical-CSC: 4, USTEC: 4, UGT: 3 i CCOO: 2. El programa de la candidatura va elaborar-se a partir d'un procès participatiu inèdit fins aleshores, amb una gran resposta del personal. Cal recordar que també som la primera força a l'Ajuntament tarragoní A més a més, també vam guanyar les eleccions als ajuntaments de Cerdanyola el passat 29 d'octubre, obtenint 5 representants (també era el primer cop que ens hi presentàvem) i de l'Alt Àneu (Pallars Sobirà), el 28, on va ser escollida la nostra candidata. Actualment, som el sindicat més creix en l'àmbit de les administracions locals a Catalunya.


Viatge de turisme a Costa Rica Setembre 2017 - PN Tortuguero - Obert per Vacances\nD es de La Fortuna fins a La Pavona, on es troba el moll per agafar les barques a Tortuguero, es triga unes 3h30. La carretera està asfaltada i el trànsit és una mica més intens que de costum, sobretot camions. A partir de Guapiles la cosa es complica i la mitjana no supera els 40 km/h. Els últims 18 km previs al moll són una pista de graveta. Un cop al moll hi ha un pàrquing enorme, amb capacitat per a 200 cotxes, 10$ la nit; i un restaurant amb bona ombra. Accés al lavabo 500 colones. El pàrquing està vigilat les 24 hores, així que vam deixar les maletes dins el cotxe i ens anem amb les motxilles petites. La barca costa 1.600 colones per trajecte, més 500 per la motxilla. El trajecte dura entre 1h30 i 2h depenent de la profunditat del riu, i de les parades que faci fins a arribar al moll de Tortuguero.\nTortuguero és un poble petit, un centenar de cases potser, que forma un triangle entre la llacuna i els seus canals, el mar Carib i el Parque Nacional Tortuguero. El seu carrer principal discorre paral·lel al canal principal, al centre queda el moll, hi ha 500 mts per una banda fins al caixer automàtic, i altres 300 mts a l'altre fins a l'entrada al Parc Nacional. Tot en aquest carrer són serveis turístics restaurants, supermercats, botigues de souvenirs, agències turístiques, i venedors ambulants de menjar, artesania, raspats, batuts... Els hotels, amb àmplia oferta de preus i comoditats, se situen sobretot entre el carrer principal i la platja.\nEl Parque Nacional Tortuguero es va crear el 1975 per protegir la flora i fauna d'aquesta regió, especialment les poblacions de tortuga verda, baules i carei que nien aquí cada any des de març fins a mitjans d'octubre. Aquest parc és una de les zones més salvatges del país. Format per un bosc humit travessat per una xarxa de llacunes i canals navegables, és hàbitat de gran varietat de mamífers i rèptils: la danta, el jaguar, micos udoladors, pizotes, óssos rentadors, ratpenats pescadors, granotes verinoses, caimans, iguanes, llúdrigues, ocelots, manatís, o la tortuga jicotea negra, molt comú en els canals. D'altra banda és un gran lloc per a l'observació d'aus: lloros, garses, tucans, jacanas, falcons i molts altres.\nCabinas Icaco, 35$ la nit. Enfront de la platja, a prop del camp de futbol. Habitació triple, bàsica però correcta, bany privat i aigua calenta, ventilador, wifi, terrassa amb dues cadires i una taula. No inclou esmorzar. Hi ha servei de bugaderia, una àrea de chill out amb hamaques davant de la platja, i en recepció organitzen tours per la zona. El servei és molt amable i la zona molt tranquil per dormir. Miss Míriam. Al costat del camp de futbol. Cuina local caribenya. Plats de pollastre i costella de porc acompanyats de rice and beans, arròs caribeny, frijoles, plàtan fregit i amanida, 11.100 colons. El millor menjar de tot el viatge.\nAsociación de Guías de Tortuguero. Al costat del moll. Encara que ofereixen els mateixos tours i al mateix preu que a l'hotel, ens va semblar que d'aquesta manera contribuïm sense intermediaris al desenvolupament de la comunitat. Les opcions són: albirament nocturn de tortugues posant ous a la platja, travessia pels canals del parc natural en canoa o caiac, caminada pel parc natural nocturna o diürna, tirolines, ascensió al turó i tour de pesca. Cobrament en metàl·lic.\nObservació de tortugas. Preu 25$. Aquesta activitat és, sens dubte, el principal reclam turístic de Tortuguero, i segurament del país. Durant la temporada de nidificació, entre les 18h i les 6h està prohibit accedir a la platja, per no molestar les tortugues que, aprofitant la seguretat de la nit, surten del mar i remunten la sorra per posar els ous. Si vols presenciar aquest meravellós espectacle de la natura cal contractar un tour. La platja queda dividida en cinc sectors, cada dia a les 17h es fa un sorteig per determinar en quin horari (20h-22h o 22h-24h) i sector va cada guia amb el seu grup. D'aquesta manera se suposa que es balanceja la càrrega turística per causar el menor impacte possible. En el nostre torn i sector som uns cinc grups de 10 a 12 persones cada un, que ens reunim en un punt concret davant de la platja. Allà hi ha els observadors, que busquen les tortugues per la platja i un cop trobades determinen el moment en què pot iniciar-se la visita. Es pot donar el cas que no es vegi cap, llavors amb el mateix tiquet es pot tornar l'endemà. Un cop ha excavat el niu i han començat a caure els ous ens podem acostar. Per torns, els grups s'acosten deixant sempre un metre de distància. Hi ha força descontrol, alguns guies criden, alguns turistes no respecten els torns ... Només es respecta la prohibició d'encendre llums, i no fer fotos ni vídeos, la resta de normes mínimes de decència i respecte es perden. "És estressant per a les tortugues?", pregunta un babau, gaudint amb la resposta negativa que neteja la seva consciència. Com sempre és una arma de doble tall, segurament és millor ser víctima de turistes desconsiderats que de furtius assassins, però és una activitat que requereix de més control i menys turistes, encara que això impliqui pujar el preu.\nPasseig en canoa pels canals. Preu 20$, més 15$ el accés al parc natural. Hi ha quatre sortides, una cada dues hores començant a les 6h del matí. El millor torn és el primer, sense sol i coincidint amb el despertar dels animals. Al Centre de l'Associació de Guies ens recull Antonio, el nostre barquer i guia, qui remarà durant tot el camí i ens donarà informació sobre la fauna i flora que anem veient. El passeig dura 2h30 i transcorre en la seva major part per canals menors tancats al trànsit motoritzat. Veiem basiliscos femelles i mascle, quatre caimans, un d'ells després d'haver caçat una iguana que encara porta a la boca, aus diverses, tucans petits, garses, una tortuga jicotea, iguanes, micos udoladors, micos aranya i alguna bèstia més. El passeig és molt agradable i el veure fauna està garantit, sobretot si portes un bon observador com Antonio.\nEl accés al Parque Nacional Tortuguero costa 15$ diaris, no importa el nombre d'activitats que facis en ell, així que si has fet un tour amb canoa o caiac, és bona idea aprofitar per fer una caminada. Es la única senda habilitada per a turistes, és una pista de terra d'uns 2,5 km, que discorre paral·lela a la platja. És un hàbitat completament selvàtic, i encara que existeix la possibilitat remota de trobar-te amb un tapir o un jaguar, el més probable és que no passis d'un munt de llangardaixos, iguanes, papallones i algun tucà. En l'últim tram de la senda es veuen a la nostra esquerra els nius de tortugues. Veiem amb estupor com un grup de voltors es pren un festí en un d'ells, donen ganes d'intervenir, les tortugues són tan dolces i els voltors tan lletjos ... però cal deixar que la naturalesa segueixi el seu curs.\nFresh Food. Davant del moll, al costat del supermercat Morpho. Cuina caribenya, i excepcionals sucs servits en enormes copes de mig litre. Patacones, i cistella de plàtan fregit amb carn i amanida, 9.800 colones. Molt bo tot.\nAls voltants de les cinc sortim a passejar per la platja, sabedors que a aquesta hora comencen a obrir-se alguns nius de tortugues, i les cries inicien el seu camí cap al mar. Bingo !!! Al sector de dins del parc ens topem amb un, fa una estona que ha començat, ja hi ha uns pocs turistes embadalits amb les gracioses tortuguetes. Les tortugues, depenent de l'espècie posen entre 80 i 200 ous. No sabem quant de temps porten aquestes sortint del niu, però veiem les 30 o 40 últimes cries. La platja fa fàcilment 50 mts d'amplada, les tortugues de tot just 5 centímetres emprenen una emocionant carrera plena d'obstacles. Qualsevol esvoranc a la sorra, una trepitjada humana, branques, algues, restes de cocos i petxines, tot el que troben al seu pas és desenes de vegades més gran que elles, i sembla que vagin cegues xocant contra tot, però sempre acaben trobant un accés direcció al mar. Quan arriben a la riba s’han d’endinsar bé perquè el mar les engoleixi, si les enxampa a mig camí l'onada les expulsa de nou. Un cop a l'aigua encara han de nedar 20 km per estar fora de perill de depredadors. Només un 2% de les tortugues ho aconsegueixen, en aquest cas segurament es va salvar el niu sencer, la presència de turistes va ajudar al fet que els depredadors es mantinguessin allunyats.\nCom que no tenim molta gana, per sopar vam comprar una broqueta de vedella arreglada, és a dir, amb acompanyament d'amanida, plàtan fregit i una salsa, 1.500 colones. Per postres, en un petit local familiar direcció al parc prenem un parell de pipes fredes, 500 colons cadascuna. Igual que ahir, avui esmorzem a D'leite, un restaurant amb terrassa davant del moll. Ens ho va recomanar un guia local el primer dia. Ous ranxers amb torrades i pinto, ous remenats amb torrades, dos sucs i dos tes, uns 7.000 colons. El menjar és deliciós, la terrassa tranquil·la i amb ombra, i és freqüentat per locals, bon senyal.


L'avís de la cap de llista de Podem als seus socis dels comuns: "estem preparats"\nMorell, cap de llista de Podem, avisa als comuns que estan preparats per anar en solitari\n“Volem potenciar els lideratges femenins per tenir la primera alcaldessa de la història de Sabadell”, diu Morell.\nL’única candidata per liderar Podem a les municipals, ratificada. Ara caldrà negociar amb els comuns. Ambient enrarit.\nSense sorpreses. Marta Morell liderarà Podem a les municipals, vagin de la mà dels comuns o en solitari. I és que ja es parla obertament en aquests termes malgrat que tothom diu que vol l’acord. Pot haver-hi trencadissa. La secretària general del partit lila era l’única candidata i ha passat el tràmit intern. Morell vol ser la primera alcaldessa de Sabadell i avisa els seus hipotètics socis de coalició: “si no arriben a un acord ja tenim la capacitat per plantejar-nos una llista en solitari”.\nDurant les eleccions municipals del 2015 el tradicional espai d‘ICV-EUiA va presentar-se dividit entre Unitat pel Canvi i Guanyem. Allà van perdre l’alcaldia. L’any 2019 les opcions es poden ampliar ja que Catalunya en Comú i Podem no tenen garantit anar de la mà, Guanyem es presentarà en solitari i a més podria aparèixer una altra llista formada per membres de Podem amb l’exsecretari general Ramón Vidal al capdavant.\n“Tenim la capacitat per plantejar-nos una llista separada”\nLa incògnita, a menys de sis mesos de les eleccions, enlloc d’anar a menys, creix. I el clima entre comuns i Podem s’enrareix. La secretària general de Podem, Marta Morell, no descarta res tot i que assegura que vol l’acord: “amb el nostre procés de primàries i els candidats escollits ja tenim la capacitat per plantejar-nos una llista separada”, diu a iSabadell.\nEstudien abandonar el Grup Motor\nMorell avança que els seus representants estudien abandonar el Grup Motor que ha pilotat l’experiència dels comuns a la ciutat. Aquest grup estava format per quatre representants d’ICV, quatre més d’EUiA i quatre més de Podem. Però, al seu parer, “no ha funcionat”. Ara vol buscar formes de relació d’acord amb un model de “coalició” estricta.\nEn tot cas Morell deixa un cert marge a la negociació amb els comuns: “ara han de fer el seu procés, com nosaltres ja hem fet. Però nosaltres no sotmetrem els nostres candidats a un doble procés. Quan ells acabin haurem de veure si podem arribar a acords però volem deixar clar que l’ordre de la llista haurà de ser acordat entre els comuns i Podem”. I arribats a aquest punt, ella creu que toquen “lideratges femenins”. Per tant, jugarà fort per encapçalar la llista.\nI si no hi ha acord comuns – Podem?\nArribats al desacord, Marta Morell no té inconvenients en presentar Podem en solitari a les municipals. “Estem preparats”, avisa. Ja tenen alcaldable, ella mateixa, i llista. Assegura que té un paper per a Joan Berlanga però que ara toca “una dona a alcaldia”. I vol ser ella.\nEls resultats concrets de les primàries de Podem no eren oficials encara a primera hora de la tarda, ja que hi ha problemes informàtics a la web del partit.\nFoto portada: Morell. Autor: J.d.A.


Rubí celebra els 25 anys del teatre municipal La Sala\nDilluns, 01 Octubre 2018 08:18\nImatge del concert "De pel.lícula" per commemorar els 25 anys de la Sala\nAquest diumenge el teatre municipal La Sala ha celebrat els seus 25 anys de vida. I ho ha fet amb un concert titolat De pel.lícula, amb bandes sonores interpretades per l’Orquestra Simfònica del Vallès (OSV).\nFent una mica d’història, l’Ajuntament de Rubí va adquirir el que eren les instal.lacions del Rubí Cinema a la dècada dels 80 i la va convertir en una sala polivalent. Més tard, es va refer tot l’equipament i es va construir el teatre tal i com avui el coneixem i es va inaugurar un 18 de setembre del 1992. Des de llavors, la Sala ha estat l’espai que ha acollit espectacles de totes les disciplines artístiques com ara la música, la dansa, el teatre o el cinema, entre d’altres amb obres de grups de Rubí i de la resta de l’estat i, fins i tot, del món.\nEn aquests moments, trobem la Temporada Estable d’Espectacles, els espectacles de caràcter familiar programats per “La Xarxa” i la temporada de teatre i dansa amateur de Rubí. La Sala també es troba a disposició d’entitats, empreses i particulars.\nL’acte de commemoració d’aquest 25 anys de vida de La Sala ha comptat amb els parlaments del director de l’equipament, Àngel Miquel i de l’alcaldessa, que han destacat la importància de tenir aquest teatre a la ciutat perquè la ciutadania pugui gaudir de la cultura sense haver de sortir de la ciutat.\nPel que fa a l’espectacle De pel.lícula ha estat tot un èxit gràcies a la barreja de bandes sonores i a les veus dels actors de doblatge Jordi Brau (la veu de Tom Hanks) i Lluís Posada (la veu de Johnny Deep, per exemple). Els assistents han pogut gaudir amb versions de pel.lícules tan mítiques i conegudes com Good Morning, Vietnam, Nacido el 4 de julio, Misión Imposible, La vida es bella o Piratas del Caribe.


Casa Talbot-Wallis, França,\nEl conjunt de cases Les Lombards a Villard de Lans ha inspirat un projecte en què la idea d'agregació és fonamental: la casa es desplega sobre el terreny en un joc de volums com un fragment més del poblet. El terreny, que baixa en sentit est-oest sobre la vall de Vercors, ha suggerit la formalització d'una casa lineal, allargada a la part baixa de la parcel·la, creant un espai tranquil i assoleiat orientat cap al sud-est.\nUn prisma de base rectangular, apaïsat i de secció constant, s'articula en tres segments d'orientació lleugerament diferent gràcies a una doble articulació. El resultat és una construcció relativament estreta, inspirada en la forma tradicional de les edificacions veïnes, que s'adapta amb facilitat al nivell del terreny. En conseqüència la casa guanya un nivell inferior a l'extrem sud amb un mínim moviment de terres i òptima exposició solar.\nLa construcció es compon de dos volums, corresponents al taller i a l'habitatge pròpiament dit, connectats per un «jardí d'hivern».\nUn primer cos, desenganxat, sobre la part alta del terreny, és un porxo per l'automòbil.\nEl carener de la casa crea una línia horitzontal que dialoga subtilment amb el perfil de les muntanyes.\nLa construcció en estructura de fusta, utilitzada per les seves altes virtuts ecològiques, permet un conjunt lleuger i sec, amb una rendibilitat energètica elevada, en concordança amb les decisions respectuoses pel lloc, preses en els termes de volumetria i col·locació en la parcel·la. Una coberta metàl·lica i un revestiment vertical de fusta defineixen l'envolvent exterior de la casa. La continuïtat de les superfícies de les façanes i cobertes contrasta amb la transparència del jardí d'hivern en policarbonat.


Cursos de tecnologia per a adults en Godella\nL'Escola d'Adults de Godella participarà en un projecte per a millorar l'ús de la tecnologia en la vida diària\nEs tracta del projecte experimental DIGICOMP\ndimarts, 21 de juliol 2020 - 13:20h\nGodella ha sigut seleccionada en el projecte experimental DIGICOMP | Cedida\nL'Escola d'Adults de Godella, en la comarca de l'Horta Nord (València), ha estat seleccionada per a participar en el projecte experimental DIGICOMP València per al pròxim curs i que permetrà als assistents millorar les habilitats en l'ús de la tecnologia.\nEste projecte va dirigit a les persones interessades a utilitzar la tecnologia en aquelles facetes de la seua vida en què pot ser d'utilitat. D'esta manera, a través de l'Escola d'Adults de Godella, es lluitarà contra la bretxa digital.\nLa Direcció General d'Innovació Educativa i Ordenació de la Conselleria d'Educació, Cultura i Esports i la Direcció General de Lluita contra la bretxa digital de la Conselleria d'Innovació, Universitats, Ciència i Societat Digital intervenen en DIGICOMP València.\nEn Godella, un professor especialitzat en les noves tecnologies impartirà els nivells bàsics A1 i A2 que donaran les nocions necessàries als participants. Teresa Bueso, regidora d'Educació de l'Ajuntament de Godella, s'ha mostrat molt contenta amb la inclusió de l'Escola d'Adults en l'innovador projecte.\n«Tindrem l'oportunitat d'oferir els coneixements bàsics en l'ús de les noves tecnologies als nostres ciutadans. Això els permetrà millorar en facetes de la seua vida diària com demanar cita amb el metge o fer un tràmit en el banc o en Hisenda», ha explicat la regidora.\n«En ser un centre de nova incorporació disposarem d'un professor que oferirà als nostres alumnes formació en els nivells bàsics durant el curs 2020-21 que comença després de l'estiu», ha conclòs Bueso.\nA partir de setembre es facilitarà tota la informació sobre els horaris i els grups.\n"Última hora: Detecten un nou brot de coronavirus en el territori valencià" "La informació sobre Montanejos que s'ha publicat i és falsa"


ELISAVA acull la conferència internacional Design Principles & Practices | Elisava\nELISAVA acull la conferència internacional Design Principles & Practices\nData: 05.03.2018 - 07.03.2018\nHora: Diversos horaris (TBC)\nELISAVA acollirà, entre el 5 i el 7 de març, la 12a edició de la conferència internacional Design Principles & Practices, el fòrum interdisciplinari que explora el significat i el propòsit del disseny.\nFundada el 2007, la trobada busca construir un diàleg transdisciplinari, que abasta una àmplia gamma de paradigmes i pràctiques de disseny, i es basa en quatre característiques clau: Internacionalisme, Interdisciplinarietat, Inclusió i Interacció.\nDesign Principles & Practices 2018 posarà el focus en el Disseny sense límits. Sovint sembla que estem perdent la consciència del que podria ser el nostre futur i el nostre paper actiu en la seva construcció.\nQuines seran les nostres identitats, necessitats o expectatives? Els dissenyadors poden tenir un paper únic en la resposta d’aquesta i d'altres preguntesfacilitant el debat, la reflexió i les accions transformadores, assumint un paper social i polític, definint el nostre món material i transformant els problemes reals a gran escala.\nAixò significa treballar superant qualsevol límit preestablert entre cultures, disciplines, regles socials i llocs polítics, plantejant noves preguntes. Com pot el disseny donar veu a les persones per escollir la seva pròpia forma de pensar i actuar, per ser agents de canvi més enllà de les fronteres?\nEn aquest context, la present edició presentarà investigacions sobre:


BaixGaiàDiari.cat | Un apicultor retira un eixam de gairebé 25 quilos del Casal Municipal de Torredembarra\nUn apicultor retira un eixam de gairebé 25 quilos del Casal Municipal de Torredembarra\nLes abelles havien aprofitat un calaix de persiana\nUn apicultor ha retirat aquest estiu un eixam de gairebé 25 quilos del Casal Municipal de Torredembarra, segons ha explicat ell mateix a Ona La Torre. Les abelles havien aprofitat un calaix de persiana, al despatx número 7 del casal, per fer-hi el seu niu. Dani Arrébola, impulsor de l'Associació Apis Urbis, ha explicat que, de l'eixam, en va treure uns 14 quilos de mel i uns 10 quilos de cera i cries. Aquest apicultor també ha tret eixams en els darrers anys a Torredembarra, entre els quals es troben el de la plaça de la Font i de la Masia de la Sort.\nMolts cops els avisos li arriben per part del departament d'agricultura, però també per part dels ajuntaments o particulars que demanen la seva ajuda. A més, fa tres anys, l'Ajuntament de Torredembarra li va demanar a l'apicultor si podia crear un apiari urbà però el projecte no va prosperar. Arrébola explica també que aquests insectes estan molt més a prop nostre del que pensem i que les colònies urbanes són cada cop més habituals.


Recerca – Església de San Juan el Hospital\nLa idea de recuperar l'espai que abasta el conjunt de l'Hospital San Juan de el en Valencia prové del desig de restaurar i rehabilitar un conjunt d'edificis i llocs arqueològics enclavat en un peculiar i gairebé únic context.\nEl conjunt de San Juan de l'Hospital va romandre en l'oblit durant molts anys, lliure de manteniment i gairebé desaparició com establert i determina els Estatuts d'una Fundació de segles d'antiguitat, de l'Orde de Sant Juan de Jerusalén, i amb enfocaments de treball el més funcional que actualment poden suposar.\nTotes i qualsevol text històric parla específicament d'un hospital situat sotmesos a estrictes normes fundacionals i constructiva, la Comissió històrica de l'església de San Juan de el Hospital ha vist que era. Recerca en arxius estatals, en el de la sobirana Orde de Malta, en la seva seu a Roma i la Biblioteca Reial de l'illa de República de Malta. També ha estudiat i recreat intervenció enfocaments, amb visites a ordres militars i edificis de l'hospital. D'altra banda, alumnes de l'escola d'arquitectura de la Universitat Politècnica de Valencia han fet excel·lent morfologia constructives i treballar en 3D abans de reintegració peces tret o destruir al seu lloc d'esbarjo.\nL'any 1964 Recinte de l'Hospital San Juan de el va ser clandestí externament per construccions adjunts, i internament per la capa neoclàssic que amagava el seu aspecte gòtic des del començament del segle XVIII. Després de la confiscació de les Ordes militars en 1850 i la seva transmissió nominal com la nova parròquia a l'Eixample de la ciutat, Va ser oblidat i reutilitzats per a altres usos.\nEn 1943 la preocupació dels intel·lectuals valencians abans de seu deteriorament es va convertir en Don Elías Tormo sol·licitat declarat monument històric artístic de caràcter nacional (B.O.E. de 10 Abril de 1943), Posteriorment caient en l'oblit. La nau de l'església amb les capelles laterals emmurallat s'utilitzaria com estar del cinema SARE; del presbiteri, que cobreix l'altar, la pantalla era. El pati del sud de la romànica arco-solios va desaparèixer entre casetes afegits. El projecte de recuperació, en la mesura possible, seu aspecte original va començar l'any 1967 Quan la prelatura de l'Opus Dei es va fer càrrec del temple. Més recentment, l'any 1999, Es va donar inici al "Pla Director del temple" i unitats adjunts de l'entorn sota la direcció de l'arquitecte D. Vicente Lassala Bau.\nLa Fundació sencera de San Juan de l'Hospital i la Comissió històrica de l'església estan dirigides a la conservació de les troballes, la divulgació científica i la prestació d'un viatge cultural i singular d'un espai des del segle XIII, situat al centre històric de Valencia. La conservació de les col·leccions del Museu actualment és una prioritat per a la Fundació i motiu de la sol·licitud d'ajudes als òrgans competents.\nPublicacions de la Comissió Historica-artistica de la església de San Juan de l'Hospital de Valencia:\n“L'Hospital San Juan de el” Autor: José Pellejero Ferrer\n“L'Hospital San Juan de el. Fundació del segle XIII” Autor: Fernando Llorca Die\n“L'ordre de relació de Malta amb San Juan de el Hospital de Valencia” Autor: Luis Pascual Gasco\n“Dues lloses funeràries del segle XIII” Autor: Luis Corell Ruiz\n“Església de San Juan del Hospital de Valencia” Autor: Navarro Bravo Martin\n“Constança Hohenstaufen, Emperadriu de Grècia” Autor: Margarida Ordeig Corsini\n“Guia-Catalogo de la visita del Museu” Autors: Manuel Fernández Canet i Margarita Ordeig Corsini\n“Quatre monuments de risc de pèrdua” Autor: Elías Tormo Monzó\n“L'enterrament de l'Almela en l'església de San Juan de el Hospital de Valencia” Autor: Manuel Esteve


El gran assenyalat de la remuntada del Madrid contra el City\nEls jugadors del Madrid i el City, durant el partit de Champions al Santiago Bernabéu | Europa Press\nEl Reial Madrid ha eliminat el Manchester City de Pep Guardiola a les semifinals de la UEFA Champions League a l’estadi Santiago Bernabéu. Els blancs ho tenien tot perdut al minut noranta, però dos gols consecutius de Rodrygo Goes han forçat la pròrroga, on un penal sobre Karim Benzema ha acabat de decantar l’eliminatòria a favor dels de Carlo Ancelotti. Si bé a l’anada els anglesos van ser infinitament superiors als merengues, a la tornada no hi ha hagut un domini tan manifest, però, de totes maneres, el City ha fet molts més mèrits que el Madrid per passar de ronda.\nMal partit del Madrid malgrat la remuntada històrica\nPer tant, i malgrat la remuntada històrica, pocs jugadors d’Ancelotti han estat realment brillants. Més enllà de l’oportunisme de Rodrygo o algunes bones aturades de Thibaut Courtois, no es pot destacar gairebé cap actuació dels futbolistes merengues. D’altra banda, sí que es pot parlar d’un mal partit de diversos madridistes, com Benzema, que ha estat molt espès, Vinícius Jr., que ha errat ocasions clares i Luka Modric i Toni Kroos, que han estat desapareguts al mig del camp. A més a més, n’hi ha un d’ells que ha quedat especialment assenyalat per dues accions del principi del duel.\nCasemiro, el gran assenyalat pel seu joc antiesportiu\nCarlos Henrique Casemiro, que es va perdre el partit d’anada per una lesió, ha pogut tornar en aquest enfrontament. Tanmateix, la seva aportació no ha estat especialment determinant, ja que en els moments de domini del City ha patit per mantenir l’equilibri del seu equip i en atac no ha tingut cap contribució destacada. En canvi, sí que ha quedat assenyalat per les seves faltes, les quals novament han quedat perdonades pels àrbitres.\nNomés havien passat set minuts de partit quan Casemiro ha aturat un contraatac del City amb una entrada duríssima sobre Kevin de Bruyne. Des de darrere, el migcampista brasiler s’ha llançat contra les cames del seu rival amb una tisora que no tenia cap intenció de tocar pilota. L’àrbitre ha assenyalat la falta, però res més. Així doncs, Casemiro, que hauria d’haver jugat a partir del minut set amb una targeta groga amb els condicionants que això comporta, ha tornat a quedar impune.\nEl més sorprenent, no obstant això, ha arribat al minut trenta-u, quan el migcampista brasiler ha tornat a intercedir per aturar una transició del City. Aquest cop, ha fet una doble falta mereixedora de targeta: primer, ha agafat Phil Foden per la samarreta, sense cap intenció de jugar la pilota, i l’ha fet caure. Amb això, però, no n’ha tingut prou i, quan el seu rival ja era a terra, li ha etzibat una puntada de peu a la cama per acabar-lo de rematar. Casemiro hauria d’haver estat expulsat a la mitja hora de partit i, en comptes d’això, ha marxat a casa sense ni una targeta groga.\nA Daniele Orsato també li ha tremolat la mà\nAra bé, aquestes jugades no només deixen Casemiro com a assenyalat, sinó que també parlen d’un mal arbitratge de Daniele Orsato. Es considera que el col·legiat italià és un dels millors del món fent la seva feina, però tenir la poca valentia de mostrar una targeta a l’inici del partit i no saber veure la doble amonestació que mereixia el brasiler per la seva dura entrada sobre Foden, és quelcom incomprensible. De la mateixa manera que passa amb tants i tants àrbitres, sembla que estigui prohibit ensenyar targetes grogues a Casemiro a l’inici dels partits i que sigui del tot impensable expulsar-lo, quan és un dels jugadors més destralers del futbol europeu. Veure per creure.\nCasemiro Futbol Gran assenyalat Manchester City Pep Guardiola Reial Madrid\njg maig 05, 2022 | 20:01\nalgun dia se les acabará la suerte


“Aposta per la pagesia sostenible. Tots hi guanyam” – menorca al día\n“Aposta per la pagesia sostenible. Tots hi guanyam”\nImagen de productos de Menorca.\nLa crisi sanitària provocada pel Covid-19 s’està resolent, però la crisi econòmica que se’n derivarà, no ha fet més que començar. És hora que ens plantegem quin model econòmic i social volem. Les nostres decisions de compra són una eina de canvi, a través d’elles podem donar suport a un o altre model.\nEls productes de Custòdia Agrària són saludables, estan produïts de manera respectuosa amb el medi ambient, i fomenten l’economia local. Són una aposta segura per la sostenibilitat, tant econòmica, social com mediambiental de l’illa. A què esperes a sumar-t’hi?\nDurant aquest proper mes, tots aquells que compreu productes de Custòdia Agrària podreu participar en un concurs. Es tracta de publicar fotos a les xarxes socials de la compra que heu fet, o d’un plat que hagueu preparat amb els aliments comprats. Heu d’etiquetar el GOB (@GOBMenorca i #CustòdiaAgrària), el nom de la finca a qui heu comprat i el concurs (#medfoodheroes i @rootedeveryday). S’elegiran dues fotos d’entre totes les publicades, les quals guanyaran un lot de productes de custòdia cadascuna. Les fotos es poden publicar des d’avui, 12 de maig, i durant un mes, fins dia 12 de juny.\nComprar productes de Custòdia Agrària és molt fàcil. Pots fer-ho a mercats agraris i algunes botigues, i, ara més que mai, pots fer la teva comanda a domicili. En aquest enllaç pots veure un llistat amb els productes disponibles aquesta setmana.\nAquesta acció s’emmarca en una iniciativa a nivell mediterrani per celebrar l’alimentació sostenible, la qual a Menorca s’identifica amb els productes de Custòdia Agrària. Cal recordar que els productors adherits al programa de Custòdia Agrària signen un Acords de Pràctiques Agràries Sostenibles amb el GOB Menorca, a través del qual es comprometen a fer una gestió sostenible de les seves finques. Aquestes mesures abasten tant el tipus de cultius que es produeixen, el maneig des bestiar, com la gestió de la finca i els seus elements naturals.\nEducació no quiere que los alumnos de 0 a 6 años “regresen a las aulas”\nLas islas no registran ningún nuevo contagio en las últimas 24 horas


L'ArquinFAD convoca la 61a edició dels Premis FAD d'Arquitectura i Interiorisme | COL·LEGI D'ARQUITECTES DE CATALUNYA\nL'ArquinFAD convoca la 61a edició dels Premis FAD d'Arquitectura i Interiorisme\nS'ha fet pública la convocatòria dels Premis FAD d’Arquitectura i Interiorisme 2019. En aquesta 61a edició, l'arquitecta Fuensanta Nieto presidirà el jurat acompanyada pels vocals Xavier Badia, Íñigo García Odiaga, Pilar Líbano, Sofia Machado Santos i Roger Subirà.\nPoden optar a premi totes aquelles obres acabades entre l'1 de gener i el 31 de desembre de 2018 en l’àmbit de la península Ibèrica i les illes. Les categories a les que es pot presentar obra són: Arquitectura, Interiorisme, Ciutat i Paisatge i Intervencions Efímeres.\nAixí mateix, l'ArquinFAD convoca la 14a edició dels Premis FAD de Pensament i Crítica, a la qual poden presentar-se treballs publicats en l’àmbit de la península Ibèrica, amb data de publicació original del 2018. El jurat d’enguany està integrat per Roger Miralles com a president i els vocals Maria Teresa Blanch i Ivan Blasi.\nFinalment, es convoquen els Premis FAD Internacionals. En aquesta sisena convocatòria i per tal de recollir un panorama ampli de les obres fetes pels arquitectes peninsulars per tot el món, es podran presentar obres acabades entre l’any 2016 i el 2018. El jurat està integrat per Anne Lacaton com a presidenta i els vocals Marta Labastida i Pep Quílez.\nEl període per a la proposta d’obres i presentació de material finalitzarà a les 12 h del dia 31 de gener de 2019.\nPer a més informació sobre la convocatòria, consulta el web del FAD.


Un mort i un ferit crític en un accident entre dos turismes a la C-59 a Palau-solità i Plegamans – Actualitat Penal\n[ 22 de juny de 2018 ] Quinze dotacions de Bombers lluiten per extingir un incendi a una indústria de l’Ametlla de Mar Bombers\n[ 22 de juny de 2018 ] Quim Torra vindrà a Tarragona aquesta nit a la inauguració dels Jocs Mediterranis General\n[ 21 de juny de 2018 ] Els Mossos d’Esquadra detenen una parella per robar més de quatre mil aspersors Mossos\n[ 21 de juny de 2018 ] La Policia Nacional deté a València, Madrid i Saragossa a sis atletes per una trama de dopatge C. Nacional de Policía\n[ 20 de juny de 2018 ] FLASH: Mor un home apunyalat al mig del carrer a Cambrils a conseqüència d’una baralla Mossos\nUn mort i un ferit crític en un accident entre dos turismes a la C-59 a Palau-solità i Plegamans\nEl sinistre també ha deixat una tercera persona amb ferides lleus\n7 de gener de 2017 Redacció 0\nUn mort i un ferit crític és el balanç d’un accident de trànsit amb dos turismes implicats a la C-59 a Palau-Solità i Plegamans (Vallès Occidental), segons ha informat el Servei Català de Trànsit (SCT). El sinistre també ha deixat una tercera persona amb ferides lleus, evacuada a l’Hospital de Mollet. L’avís de l’accident s’ha rebut a les 12.48 hores d’aquest dissabte al quilòmetre 5 de la C-59, a l’alçada del polígon industrial de la Riera de Caldes i en un tram on la via passa de carretera convencional a autovia. Per causes que encara s’estan investigant, hi ha hagut un xoc amb dos cotxes implicats. Arran de la incidència s’han activat 6 patrulles dels Mossos d’Esquadra, quatre dotacions dels Bombers de la Generalitat i quatre unitats del Sistema d’Emergències Mèdiques (SEM), amb l’helicòpter i tres ambulàncies. Pel que fa a l’afectació viària, la C-59 s’ha tallat en el punt fins a les 13.40 hores. Posteriorment, s’ha pogut obrir en sentit nord i s’han habilitat desviaments per la B-143 en sentit Barcelona.\nUn caçador mor d’un tret d’un company que el va confondre amb un senglar, a Vandellòs\n26 de desembre de 2017 Redacció 0\nUn caçador de 41 anys ha mort aquest matí després de rebre un tret accidental per part d’un company quan participava en una batuda a Vandellòs. El fet s’ha produït en les proximitats del barranc […segueix llegint]\nUn veí de Montblanc mor en un greu accident de trànsit ocorregut a Alcover\n18 de febrer de 2018 Redacció 0\nUn veí de Montblanc, F.S.E., de 35 anys, ha mort en un accident de trànsit ocorregut a la C-37, dins el terme municipal d’Alcover, segons informa el Servei Català de Trànsit. Es tracta d’una col·lisió […segueix llegint]\nCinc ferits en un xoc frontal entre dos vehicles que ha obligat a tallar l’N-340 a Amposta\n30 de juliol de 2017 Redacció 0\nCinc persones han resultat ferides en un accident de trànsit registrat a dos quarts de quatre de la tarda d’avui a l’N-340, al terme d’Amposta. Ha estat un xoc frontal entre dos vehicles, que ha […segueix llegint]\nQuinze dotacions de Bombers lluiten per extingir un incendi a una indústria de l’Ametlla de Mar\nQuim Torra vindrà a Tarragona aquesta nit a la inauguració dels Jocs Mediterranis\nEls Mossos d’Esquadra detenen una parella per robar més de quatre mil aspersors\nLa Policia Nacional deté a València, Madrid i Saragossa a sis atletes per una trama de dopatge\nFLASH: Mor un home apunyalat al mig del carrer a Cambrils a conseqüència d’una baralla


Cinca diu que si no hi hagués endeutament el pressupost estaria totalment equilibrat\nEs preveu un increment en els ingressos dels impostos directes amb un 13%\n3 min. Andorra la Vella 05/11/2018 17:55\n651x366 El ministre de Finances, Jordi Cinca, durant la roda de premsa d'aquest dilluns. / B. N. (ANA) El ministre de Finances, Jordi Cinca, durant la roda de premsa d'aquest dilluns. / B. N. (ANA)\nL'últim pressupost presentat per l'actual Govern estaria totalment equilibrat si l'Estat no tingués endeutament. Així ho ha destacat aquest dilluns el ministre de Finances, Jordi Cinca. Segons Cinca, l'actual estructura d'ingressos és suficient per fer front al nivell de despeses i garantir, al mateix temps, l'estat del benestar. El pressupost preveu un increment en els ingressos dels impostos directes, sobretot en l'IRPF, que creixerà prop d'un 13% amb 35,5 milions d'euros i en l'impost de plusvàlues immobiliàries gràcies a la recuperació del sector. En relació als ingressos per impostos indirectes destaca el creixement en la recaptació per l'IGI (6,36%) i transmissions patrimonials (24%), mentre que en els patrimonials hi haurà 27 milions d'Andorra Telecom, set d'ells resultat de la venda d'accions de Mas Móvil.\nEn l'apartat de despeses destaca la de personal de l'administració que creix en uns nou milions. En aquest capítol es gastaran 119 milions. S'inclou l'IPC del 2018, que segons les previsions estarà al voltant de l'1,7%, els triennis (més d'un milió d'euros) i les noves contractacions, que són 46. De tota manera, Cinca ja ha avançat que en tractar-se d'un any electoral és possible que moltes d'elles no es puguin dur a terme. Hi ha una partida destinada al centre de radioteràpia, un increment del 13% en la dotació a l'escola especialitzada Nostra Senyora de Meritxell i una tendència en el pressupost a disminuir les partides de la xarxa viària i pujar les de millores en els edificis públics.\nPel que fa als ministeris, el que més augmenta és Finances (53,32%) per la renovació del deute públic. Exteriors, Educació i Ensenyament Superior, i Afers Socials, Justícia i Interior també registren augments. En el cas d'Exteriors és per les reunions preparatòries de la cimera iberoamericana, en Afers Socials pels programes de suport a la família i als desocupats i en Educació per les escoles i la Universitat d'Andorra.\nEl pressupost preveu uns ingressos de 444.771.051,15 euros i unes despeses de 457.908.499 euros, amb un creixement de la despesa corrent del 2,6%. Va entrar a tràmit parlamentari el dimecres de la setmana passada. Cinca ha afirmat que es tracta del pressupost que preveu un dèficit més baix de tot el mandat demòcrata, situant-se en 13,13 milions d’euros. L'objectiu de dèficit és que no sobrepassi l'1% del PIB nominal. Així el el límit d'endeutament de l'administració general en relació al PIB se situarà en un 34,1%. Cinca ha fet esment a que ha volgut que el seu últim pressupost compleixi totalment amb la regla d'or d'estabilitat financera.


La formació ha presentat les candidatures amb representants pirinencs en dos actes a Port Ainé i Puigcerdà\nUn moment de la presentació del PDeCAT a Port Ainé. / PDeCAT\nPort Ainé / PuigcerdàEl PDeCAT ha dut a terme aquest dimecres dos actes a l'Alt Pirineu per presentar els candidats a les eleccions al Parlament del 14 de febrer, un a Puigcerdà, on s'han presentat els dos candidats de Cerdanya, que es presenten per les circumscripcions de Girona i de Lleida, respectivament; i un altre a l'estació d'esquí de Port Ainé, al municipi de Rialp, on s'ha presentat al conjunt de candidats de la circumscripció de Lleida.\nDurant l'acte, el cap de llista, Marc Solsona, ha criticat la mesura proposada pel conseller d'Empresa, Ramon Tremosa, que va obrir la porta a habilitar "dies blancs" per permetre l'esquí. "Nosaltres no som turistes de cotxe oficial que pugem a la muntanya a dir ocurrències de dies blancs, sinó que volem aportar solucions, acompanyament i propostes" des d'una posició de representants del territori, que "ja en som", ha indicat. En clau pirinenca, Solsona també ha afegit que "si ens creiem el país, hem de saber que és asimètric i que hi ha diferents realitats. O som conscients que som diferents o no serem capaços de competir en igualtat de condicions". En aquest sentit, ha lamentat que les mesures restrictives per fer front al covid-19 aplicades pel Govern a tot Catalunya "han provocat una sagnia econòmica al Pirineu". "A l'independentisme li falta sentit d'estat i de sentit d'estat se'n té si es coneix el territori", ha afegit.\nEn aquesta mateixa línia s'han expressat els candidats pirinencs de la formació. L'alcalde de Rialp, Gerard Sabarich, ha posat de manifest el lloc on s'ha fet la presentació, l'estació d'esquí de Port Ainé, tot remarcant que "està patint una situació molt singular, ja que tenim una estació oberta només per als veïns i veïnes de Rialp". En aquest sentit, ha criticat que "no és normal que en una comarca amb 28 positius de covid-19 -per sort, tots lleus- tinguem les mateixes restriccions que en altres comarques molt més poblades, i tampoc és normal que petits comerços de nuclis com Sort, Esterri o Rialp estiguin tancats els caps de setmana, com si fossin grans centres comercials".\nPer la seva banda, l'alcaldessa de Vilaller i presidenta del Consell Comarcal de l'Alta Ribagorça, Maria José Erta, ha lamentat que "al Pirineu ja hem patit la manca de transversalitat territorial del govern, amb confinaments municipals sense sentit i restriccions horàries que ofeguen l'economia del territori". En aquest sentit, ha defensat que "el PDeCAT és el partit dels alcaldes i alcaldesses, que gestionem el dia a dia, i hem de tenir veu al Parlament, perquè les comarques també fem gran Catalunya". En la mateixa línia, Sabarich ha reclamat que el govern "s'escolti al territori i deixi de tractar-nos com si fóssim menors d'edat".\nTambé ha intervingut l'alcalde de Sarroca de Bellera, al Pallars Jussà, Josep Ramon Lloret, que ha insistit en criticar "els confinaments i tancaments que no entenem, el desordre a l'hora d'interpretar restriccions i els enfrontaments entre membres del govern, mentre sectors claus de la nostra comarca, com l'hostaleria, la restauració, el comerç o la ramaderia, ho estan passant molt malament".\nUn moment de la presentació del PDeCAT a Puigcerdà. / PDeCAT\nEn una línia similar s'ha expressat l'alcaldessa de Bassella, a l'Alt Urgell, Cristina Barbens, que ha mostrat "preocupació pel moment actual, ja que el sector primari i el turisme s'estan ressentint molt de les mesures que s'estan prenent". En aquest sentit, ha afegit que "el Pirineu i els municipis rurals necessitem que se'ns escolti i comprengui". Tots els candidats, justament, han demanat al cap de llista, Marc Solsona, que defensi aquestes especificitats del territori. "Al Pirineu sempre sembla que anem un pas enrere respecte al pla, i dos o tres respecte a la resta de Catalunya", ha reblat Lloret, que ha demanat als candidats que surtin elegits "un compromís ferm i solemne" amb les comarques del Pirineu.\nPresentació a Puigcerdà\nPel que fa a la presentació de Puigcerdà, aquesta ha comptat amb la presència del cap de llista per Girona, Jaume Dulsat que, acompanyat de l'alcalde de Puigcerdà, Albert Piñeira, han presentat els dos candidats de la comarca: l'alcalde de Prullans, Albert Maurell, que concorre per la circumscripció de Lleida, i el regidor de l'Ajuntament de Puigcerdà, Àlex Rúbio, que ho fa per Girona.


Trespass Debase Vermell comprar i ofertes a Trekkinn\nL RED RED XXL RED Red XL Red\nÉs el moment d’estar actiu i colpejar el gimnàs, carreteres o pistes per fer exercici. Si treballes una suor, la part activa dels homes Debase és la forma perfecta de mantenir-se còmode i evitar la distracció. Fabricat amb material Quickdry, la part superior sucarà la suor de la pell per evaporar-la a la superfície.\nTallat amb màniga curta i un coll rodó per assegurar un fluix d’aire fàcil a l’interior, aquest top té un disseny senzill però proporciona altes prestacions tant per si mateix durant els mesos d’estiu com per capes més fredes. Interior o fora, aquesta samarreta serà l’acompanyant perfecte per fer ciclisme, gimnàs, córrer, esports i molt més.\nSamarreta ràpida en sec masculí\nAdorns de coll\nAmb Trespass Debase podràs disfrutar del teu esport favorit sense complicacions. Si t’agrada la marca Trespass i tots els seus productes de muntanya, visita la secció de Roba home on hi trobaràs tot el que necessitis. Fes la compra avui mateix i rep-la en pocs dies! El nostre principal objectiu a trekkinn és oferir-te el material de la millor qualitat i portar-te’l directament a casa sense que t’hagis de preocupar de res més!


L'ICS rectifica i vincula les DPO de 2021 a la gestió de la COVID, com li havia reclamat MC | Metges de Catalunya\nBany de realitat per a l'Institut Català de la Salut (ICS) que, davant l'evidència, ha rectificat la seva decisió inicial de desvincular els objectius del seu personal sanitari per a l’any 2021 de la gestió de la COVID-19. En un comunicat als professionals, la directora gerent de l’ICS, Yolanda Lejardi, ha informat que el darrer Comitè de Direcció de l’entitat ha acordat que el complement de productivitat variable per objectius (DPO) d’enguany es torni a lligar de manera íntegra a la gestió de la pandèmia. Així, l’ICS fa marxa enrere i aplica allò que li havia reclamat Metges de Catalunya (MC): les DPO de 2021 han de vincular-se al 100% a l’atenció a la COVID perquè segueix sent el principal repte sanitari i l’activitat assistencial prioritària dels serveis públics de salut.\nMC celebra que l’ICS apliqui el "sentit comú" en una decisió que "cau pel seu propi pes", ja que plantejar uns objectius laborals i professionals per a l’any 2021 al marge de la pandèmia hauria demostrat que la institució vivia en una "realitat paral·lela". No obstant això, el sindicat lamenta que l’ICS no hagi escoltat els seus professionals des del primer moment i s’hagi vist abocat a una rectificació que era "evident des de qualsevol punt de vista".\nEn aquest sentit, MC demana que l’ICS aprofundeixi molt més en el diàleg i la participació dels professionals, especialment en un moment com l’actual que requereix "el major consens i una estratègia d’actuació compartida per fer front a la pandèmia i a tot el que vindrà després".\nAquest esperit de consens també s’haurà de reflectir en el plantejament de les futures DPO, de manera que siguin "pactades i no imposades, realistes, concretes, mesurables i assolibles" perquè esdevinguin "motivadores i un veritable element de millora de l’eficàcia assistencial i no únicament un instrument per a l’estalvi econòmic".


Una crep farcida d'optimisme - Altaveu el diari digital d'Andorra\nUna crep farcida d'optimisme\nObrir un restaurant en temps de pandèmia és el repte d'un emprenedor que inaugura un local amb granja, hamburgueseria i plat del dia al migdia\n06/03/2021 (17:50 CET)\nJordi Roig a la porta de la futura granja-restaurant el divendres passat. BRU NOYA\nEmprendre un negoci en plena pandèmia és una cosa gens habitual. En una situació de crisi econòmica destacada, veure locals aixecar la persiana per primera vegada és un acte de valentia, i més en el sector de la restauració que ha estat un dels més afectats. Jordi Roig no ha dubtat en posar en marxa una creperia-hamburgueseria que s'inagurarà durant les pròximes setmanes.\nDubtava entre obrir el local a Escaldes-Engordany o a Sant Julià de Lòria però el fet de residir a la parròquia laurediana i les facilitats que ha tingut per part del comú l'han decidit. Va estar 20 anys treballant en una botiga d'esports i quan va tancar es va reciclar en monitor esportiu i de bicicleta que és una de les seves grans aficions. Després es va decidir per la restauració. Aquest amant de la bicicleta va gestionar un local a Ordino i va marxar per a continuar vinculat al món dels restaurants.\nNo l'espanta la situació provocada per la pandèmia i creu que cal ser valent i agosarat, uns ingredients necessaris per iniciar una aventura com aquesta i en un lloc com Sant Julià amb alguns bars restaurants en traspàs tot i que el preu el va frenar i va decidir continuar buscant. "El nostre projecte no hi és a la parròquia" afirma, i afegeix que neix amb la voluntat de recuperar la filosofia que va presidir l'inici del restaurant a Ordino. Reconeix que li ha costat trobar el local però n'ha aconseguit un al costat mateix de l'escola francesa i en un lloc de pas perquè una mica més amunt hi ha l'escola andorrana.\nEl local era una antiga sabateria i sorprèn per la seva fondària i per la seva distribució amb un espai prou gran per a la cuina i una capacitat a la sala de 24 persones. Comptarà com a cuiner amb un nom ben conegut de la professió a Andorra que proposarà cada migdia un plat del dia. Obrirà de 8 a les 22 i tancarà diumenge, tot i que l'horari queda pendent de l'aixecament de les restriccions. Farà també servei a domicili.\nLa pandèmia és una oportunitat per proposar coses diferents\nCreu que la pandèmia és una oportunitat per proposar coses diferents, i compta amb la bona disposició del comú per convertir una actual zona d'aparcament de motos en una petita terrassa amb capacitat per unes tres taules. "Serà més un estil granja i sense alcohol, tret del vi i de la cervesa però res de gintònic i coses per l'estil". El vaixell insignia seran les creps, molt habituals a França però que molta gent associa encara amb postres quan n'hi ha de formatge, pernil o xampinyons, i de més originals com la de bolets i foie o de crema d'alvocat i salmó salvatge fumat. Aposta també pels esmorzars per la proximitat de les escoles. De fet serà el local més proper a la francesa. No descarta quedar-se, més endavant el local del costat per ampliar el negoci.


La ministra d'Indústria, Comerç i Turisme, Reyes Maroto, ha assegurat que el Govern no descarta prorrogar els ERTOs en els sectors d'hostaleria comerç i turisme més enllà del 30 de setembre, "si hi ha voluntat per estendre'ls".\nLa ministra ha assegurat que els ERTOs són una eina "molt valorada" pel sector del comerç i l'hostaleria, perquè "els ha donat tranquil·litat" i ha estat "molt efectiva per evitar la pèrdua del teixit productiu".\nEn aquest sentit, ha afegit que la intenció del Govern és "reforçar el diàleg social", per la qual cosa s'ha mostrat convençuda que "si hi ha voluntat per estendre els ERTOs", com ja han assenyalat "alguns sectors", com una forma de "tutela" per "poder recuperar la seva activitat" en l'hostaleria com en el sector turístic, el Govern "acompanyarà el diàleg social".\nAquest acompanyament es produirà tant amb aquesta mesura "o altres que es posin sobre la taula, en el marc del diàleg social", i que es puguin aprovar per "seguir protegint, no deixar ningú enrere i acompanyar la reactivació econòmica".\nMaroto ha insistit que "no està descartat, ara per ara", que els ERTOs es perllonguin més enllà del 30 de setembre. "Cal reforçar el marc de diàleg social i, al costat de les mesures dels ERTOs, estic convençuda que els agents socials, en les quatre taules que ja s'han activat, aconseguirem bons acords per seguir millorant la capacitació del capital humà ", ha assenyalat.\nSegons ha apuntat, en l'àmbit de l'hostaleria "cal reclutar als professionals", així com en l'àmbit del comerç perquè "són sectors que necessiten d'una professionalització constant". "L'acord que signem la setmana passada amb els agents socials per la recuperació i l'ocupació, establirà les bases perquè junts puguem tirar endavant aquest país que, després de la pandèmia, tant ha patit", ha manifestat.\nTESTAR LA RECUPERACIÓ\nLa ministra ha destacat en la seva visita a Bilbao que ha volgut "testar, de primera mà, la recuperació del sector turístic, l'hostaleria i el comerç" després de l'efecte de la crisi sanitària, que "ha impactat en el cor de molts dels comerços i del sector turístic ".\n"Veiem que es van recuperant, de manera gradual, amb un esforç important de col·laboració publicoprivada que, des del Govern, hem volgut impulsar comptant amb els protocols de seguretat, millorant l'experiència de compra en un moment complicat, en què important generar confiança, perquè els turistes tornin i recuperin també la confiança en les destinacions ", ha afegit.\nReyes Maroto ha destacat que, després de preparar-se, ara volen traslladar "aquesta seguretat" a tots els mercats, perquè, tant el turisme nacional com l'internacional, recuperin les ganes de viatjar i de visitar aquesta terra meravellosa ". En concret, ha destacat que Euskadi compte "amb moltes fortaleses" des del punt de vista turístic.\nLa ministra ha afegit que el turisme també pot ajudar a la "reanimació del comerç" perquè "l'important és que hi hagi gent al carrer, que es generi confiança, es consuma i es puguin portar les meravelles d'aquesta terra".\nReyes Maroto ha assegurat que l ' "esforç és compartit" i cal seguir en aquesta línia i "intentar que els rebrots no siguin un element que desincentivi el viatge".\nPer això, ha indicat que cal traslladar aquesta confiança i ha destacat l ' "esforç" que s'està fent des del Govern d'Espanya i les comunitats autònomes per "detectar els rebrots a temps" i que hi hagi un "control preventiu". Segons la seva opinió, s'està donant la "resposta encertada" i ha destacat que el mateix director general de l'OMS "ha reconegut" aquest esforç "conjunt", -inclosa la societat espanyola-, que s'ha realitzat "per doblegar la corba del Covid-19 "\n"El fet que ara puguem gaudir de la nostra gastronomia, del nostre comerç, amb mesures, per descomptat, preventives, de precaució i aquesta prudència que demanem sempre als ciutadans no és incompatible amb viatjar, no és incompatible amb comprar. Ens podem divertir com deia Fernando Simón d'una altra manera ", ha afegit.\nPer això, ha animat a la gent a que aquest estiu viatge perquè, a més, és "merescut després d'un confinament tan dur" que "ha minvat la capacitat de relacionar-nos amb les persones". "I traslladar-los la confiança, la seguretat perquè les coses s'estan fent bé, la coordinació entre totes les administracions és un exercici que ens ha permès donar resposta a aquesta crisi sanitària i ara estem en una etapa de reactivació, de recuperació econòmica", ha afegit.\nEn aquest sentit, ha destacat la importància de "tornar a consumir, tornar als carrers, tornar a gaudir d'aquests espais en una temporada turística diferent" i espera que, amb el "ànim i amb la feina ben feta", es pugui transitar cap a aquesta recuperació.\nMaroto ha indicat que en la seva visita han pogut constatar que en l'àmbit del comerç el Covid ha estat també una "oportunitat per reinventar-se, per trobar al canal en línia una forma de trobar nous clients".\n"Alguns comerciants ens han traslladat que el viuen amb il·lusió aquesta nova normalitat, amb ganes de seguir construint projecte país i amb la necessitat que la col·laboració publicoprivada es reforci i ens ajudi a transitar per aquesta recuperació econòmic i social en què estem animant ", ha afegit.\nSobre la reacció del sector davant l'obligatorietat de les màscares, la ministra ha assegurat que els comerciants, durant la pandèmia, ha estat "part de la solució" a la crisi sanitària i ha indicat que "aquest passet enrere suposa que després anem a poder anar una miqueta més ràpid en els passos cap a la recuperació econòmica ".\nMaroto ha indicat que tothom és conscient que les mesures adoptades són mesures que "permetran controlar millor el Covid" i "anar després una miqueta més ràpid". Per això, creu que cal ser prudents, "conviure" amb el Covid "i això no vol dir que no es pugui" viatjar, consumir "i ha insistit que les mesures s'adopten per tenir un" millor control "de la pandèmia.